CELEX: 32006D0405
Language: hu
Date: 2006-06-07 00:00:00
Title: 2006/405/EK: A Bizottság határozata ( 2006. június 7. ) A 2005/710/EK, 2005/734/EK, 2005/758/EK, 2005/759/EK, 2005/760/EK, 2006/247/EK és 2006/265/EK határozatnak a nagy patogenitású madárinfluenzával kapcsolatos egyes védekezési intézkedések tekintetében történő módosításáról  (az értesítés a C(2006) 2177. számú dokumentummal történt)   (EGT vonatkozású szöveg)

10.6.2006   
            
            
               HU
            
            
               Az Európai Unió Hivatalos Lapja
            
            
               L 158/14
            
         
      A BIZOTTSÁG HATÁROZATA
   
   (2006. június 7.)
   A 2005/710/EK, 2005/734/EK, 2005/758/EK, 2005/759/EK, 2005/760/EK, 2006/247/EK és 2006/265/EK határozatnak a nagy patogenitású madárinfluenzával kapcsolatos egyes védekezési intézkedések tekintetében történő módosításáról
   (az értesítés a C(2006) 2177. számú dokumentummal történt)
   (EGT vonatkozású szöveg)
   (2006/405/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelv módosításáról szóló, 1991. július 15-i 91/496/EGK tanácsi irányelvre (2) és különösen annak 18. cikke (7) bekezdésére,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen annak 22. cikke (6) bekezdésére,
   tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi (4) és különösen annak 18. cikkére,
   mivel:
   
               (1)
            
            
               A Délkelet-Ázsiában 2003 decemberében, a nagy patogenitású H5N1 madárinfluenza-vírustörzs által okozott madárinfluenza-járvány kitörését követően a Bizottság a betegséggel kapcsolatban számos védekezési intézkedést fogadott el.
            
         
               (2)
            
            
               A Romániában a magas patogenitású madárinfluenza gyanújával kapcsolatos egyes védekezési intézkedésekről szóló, 2005. október 13-i 2005/710/EK bizottsági határozat (5) előírja, hogy a tagállamoknak fel kell függeszteniük az élő baromfi, a laposmellű futómadár, a vadon élő és tenyésztett vadszárnyasok és e fajok keltetőtojásának Románia egész területéről, továbbá bizonyos, madarak felhasználásával készített termékeknek az ország egyes területeiről történő behozatalát.
            
         
               (3)
            
            
               A H5N1 altípus alá tartozó A influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló 2005. október 19-i 2005/734/EK bizottsági határozat (6) előírja, hogy a tagállamoknak meg kell hozniuk a megfelelő és megvalósítható intézkedéseket a H5N1 altípus alá tartozó A influenzavírus által okozott nagy patogenitású madárinfluenzának vadon élő madarakról a baromfira és más fogságban élő madarakra történő átvitele veszélyének csökkentése érdekében, figyelembe véve bizonyos követelményeket és kockázati tényezőket.
            
         
               (4)
            
            
               A Horvátországban a magas patogenitású madárinfluenza gyanújával kapcsolatos egyes védekezési intézkedésekről és a 2005/749/EK határozat hatályon kívül helyezéséről szóló, 2005. október 27-i 2005/758/EK bizottsági határozat (7) előírja, hogy a tagállamoknak fel kell függeszteniük a következő termékek Horvátország területéről történő behozatalát: élő baromfi, laposmellű futómadár, vadon élő és tenyésztett vadszárnyas, bizonyos baromfin kívüli élő madarak, beleértve a kedvtelésből tartott madarakat, valamint e fajok keltetőtojása, továbbá bizonyos, madarak felhasználásával készített termékek Horvátország egyes területeiről történő behozatalát.
            
         
               (5)
            
            
               Az egyes harmadik országokban előforduló nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő madarak harmadik országokból történő mozgásáról szóló, 2005. október 27-i 2005/759/EK bizottsági határozat (8), illetve az egyes harmadik országokban előforduló magas patogenitású madárinfluenzával kapcsolatban a fogságban élő madarak behozatalára vonatkozó egyes védekezési intézkedésekről szóló, 2005. október 27-i 2005/760/EK bizottsági határozat (9) védintézkedéseket fektet le a baromfin kívüli madarak Közösségbe történő behozatalával kapcsolatban, beleértve a kedvtelésből tartott madarak szállítását.
            
         
               (6)
            
            
               A Bulgáriából való importálásra vonatkozó, a magas patogenitású madárinfluenzának e harmadik országban történt előfordulásával összefüggő védekezési intézkedésekről szóló, 2006. március 27-i 2006/247/EK bizottsági határozat (10) előírja, hogy a tagállamoknak fel kell függeszteniük az élő baromfi, laposmellű futómadár, tenyésztett és vadon élő vadszárnyas, valamint e fajok keltetőtojásának Bulgária egész területéről, továbbá bizonyos, madarak felhasználásával készített termékek az ország egyes területeiről történő behozatalát.
            
         
               (7)
            
            
               A Svájcban a magas patogenitású madárinfluenza gyanújával kapcsolatos egyes védekezési intézkedésekről szóló, 2006. március 31-i 2006/265/EK bizottsági határozat (11) előírja, hogy a tagállamoknak fel kell függeszteniük az élő baromfi, laposmellű futómadár, vadon élő és tenyésztett vadszárnyas, baromfin kívüli más élő madarak, beleértve egyes kedvtelésből tartott madarakat is, valamint e fajok keltetőtojásának, továbbá madarak felhasználásával készített egyes termékeknek a behozatalát Svájc területének valamennyi olyan részéről, amelyek vonatkozásában a svájci hatóságok a 2006/115/EK (12) és a 2006/135/EK (13) bizottsági határozatban előírt korlátozásokkal egyenértékű korlátozásokat alkalmaztak.
            
         
               (8)
            
            
               A madárinfluenza ázsiai törzse által a Közösségre jelentett fenyegetés nem szűnt meg. A betegség továbbra is előfordul vadon élő madaraknál a Közösségben, valamint vadon élő madaraknál és baromfiknál számos harmadik országban, beleértve a Nemzetközi Állatjárványügyi Hivatal (OIE) tagországait. Ezenfelül ez a vírus a világ bizonyos részein egyre honosabbá válik. A 2005/710/EK, 2005/734/EK, 2005/759/EK, 2005/760/EK, 2006/247/EK és 2006/265/EK határozatban előírt védekezési intézkedések érvényességét tehát ki kell terjeszteni.
            
         
               (9)
            
            
               A Románia és Bulgária által a Bizottsághoz eljuttatott információk és az ezekben a harmadik országokban végzett megfigyelés alapján egyértelmű, hogy a betegséget e harmadik országok területükön ellenőrzés alatt tartják, és biztosították azt is, hogy a vírus ne terjedjen tovább a mostanáig betegségtől mentes területekre. Ennek megfelelően helyénvaló a behozataloknak a 2005/710/EK és 2006/247/EK határozatban előírt felfüggesztését Romániának és Bulgáriának a vírus által sújtott, illetve veszélyeztetett területeire korlátozni.
            
         
               (10)
            
            
               Horvátország a vírus vadon élő madaraknál való, a 2005/758/EK határozatban jelenleg felsorolt területeken kívüli további előfordulásairól tett bejelentést. Ennek megfelelően a Horvátországból származó bizonyos behozatalok a határozatban előírt felfüggesztését ki kell terjeszteni annak érdekében, hogy az vonatkozzon az e harmadik ország területének újonnan érintett részére is.
            
         
               (11)
            
            
               A 2005/710/EK, 2005/734/EK, 2005/759/EK, 2005/760/EK, 2006/247/EK és 2006/265/EK határozat 2006. május 31-én hatályát veszti. Az állategészségügy érdekében és tekintettel a jelenlegi járványhelyzetre azonban biztosítani kell az e határozatokban előírt védőintézkedések folytatólagosságát. Ezeket az intézkedéseket ezért továbbra is megszakítás nélkül alkalmazni kell. Ennek megfelelően az e határozatban szereplő, az említett hat határozat alkalmazási időpontjaira vonatkozó rendelkezéseknek visszamenőleges hatályúaknak kell lenniük.
            
         
               (12)
            
            
               A 2005/710/EK, 2005/734/EK, 2005/758/EK, 2005/759/EK, 2005/760/EK, 2006/247/EK és 2006/265/EK határozatot tehát ennek megfelelően módosítani kell.
            
         
               (13)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/710/EK határozat a következőképpen módosul:
   
               1.
            
            
               Az 1. cikk (1) bekezdésének a) pontja helyébe a következő rendelkezés lép:
               „1. cikk
               (1)   A tagállamok felfüggesztik az alábbi termékek behozatalát:
               
                           a)
                        
                        
                           Románia területének a melléklet B. részében meghatározott részéről származó élő baromfi, laposmellű futómadár, vadon élő és tenyésztett vadszárnyas és e fajok keltetőtojása;”.
                        
                     
         
               2.
            
            
               A 4. cikkben a „2006. július 31.” időpont helyébe a „2006. december 31.” időpont lép.
            
         2. cikk
   A 2005/734/EK határozat 4. cikkében a „2006. május 31.” időpont helyébe a „2006. december 31.” időpont lép.
   3. cikk
   A 2005/758/EK határozat melléklete helyébe e határozat mellékletének szövege lép.
   4. cikk
   A 2005/759/EK határozat 5. cikkében a „2006. május 31.” időpont helyébe a „2006. július 31.” időpont lép.
   5. cikk
   A 2005/760/EK határozat 6. cikkében a „2006. május 31.” időpont helyébe a „2006. július 31.” időpont lép.
   6. cikk
   A 2006/247/EK határozat a következőképpen módosul:
   
               1.
            
            
               Az 1. cikk a) pontja helyébe a következő rendelkezés lép:
               „1. cikk
               A tagállamok felfüggesztik az alábbi termékek behozatalát:
               
                           a)
                        
                        
                           Bulgária területének a melléklet B. részében meghatározott részéről származó élő baromfi, laposmellű futómadár, tenyésztett és vadon élő vadszárnyas, valamint e fajok keltetőtojása;”.
                        
                     
         
               2.
            
            
               A 5. cikkben a „2006. május 31.” időpont helyébe a „2006. december 31.” időpont lép.
            
         7. cikk
   A 2006/265/EK határozat 3. cikkében a „2006. május 31.” időpont helyébe a „2006. december 31.” időpont lép.
   8. cikk
   A tagállamok az e határozatnak való megfelelés érdekében haladéktalanul meghozzák a szükséges intézkedéseket, és kihirdetik azokat. Erről haladéktalanul tájékoztatják a Bizottságot.
   9. cikk
   A 2., 4. és 5. cikket, a 6. cikk (2) bekezdését és a 7. cikket 2006. június 1-jétől kell alkalmazni.
   10. cikk
   Ennek a határozatnak a tagállamok a címzettjei.
   
      Kelt Brüsszelben, 2006. június 7-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 268., 1991.9.24., 56. o. A legutóbb a 2003. évi csatlakozási okmánnyal módosított irányelv.
   
      (3)  HL L 24., 1998.1.30., 9. o. A legutóbb a 882/2004/EK európai parlamenti és tanácsi rendelettel (HL L 165., 2004.4.30., 1. o.) módosított irányelv.
   
      (4)  HL L 146., 2003.6.13., 1. o. A legutóbb az 590/2006/EK bizottsági rendelettel (HL L 104., 2006.4.13., 8. o.) módosított rendelet.
   
      (5)  HL L 269., 2005.10.14., 42. o. A legutóbb a 2006/321/EK határozattal (HL L 118., 2006.5.3., 18. o.) módosított határozat.
   
      (6)  HL L 274., 2005.10.20., 105. o. A legutóbb a 2005/855/EK határozattal (HL L 316., 2005.12.2., 21. o.) módosított határozat.
   
      (7)  HL L 285., 2005.10.28., 50. o. A legutóbb a 2006/321/EK határozattal módosított határozat.
   
      (8)  HL L 285., 2005.10.28., 52. o. A legutóbb a 2006/79/EK határozattal (HL L 36., 2006.2.8., 48. o.) módosított határozat.
   
      (9)  HL L 285., 2005.10.28., 60. o. A legutóbb a 2006/79/EK határozattal módosított határozat.
   
      (10)  HL L 89., 2006.3.28., 52. o.
   
      (11)  HL L 95., 2006.4.4., 9. o.
   
      (12)  HL L 48., 2006.2.18., 28. o. A legutóbb a 2006/277/EK határozattal (HL L 103., 2006.4.12., 29. o.) módosított határozat.
   
      (13)  HL L 52., 2006.2.23., 41. o. A legutóbb a 2006/293/EK határozattal (HL L 107., 2006.4.20., 44. o.) módosított határozat.
   
      Melléklet
      
         
            „Melléklet
            Horvátország területének az 1. cikk (1) bekezdésében említett része
            
                        ISO-országkód
                     
                     
                        Az ország megnevezése
                     
                     
                        Területrész
                     
                  
                        HR
                     
                     
                        Horvátország
                     
                     
                        Horvátországban a következő megyék:
                        
                                    —
                                 
                                 
                                    Verőce-Drávamente (Viroviticko-Podravska)
                                 
                              
                                    —
                                 
                                 
                                    Eszék-Baranya (Osjecko-Baranjska)
                                 
                              
                                    —
                                 
                                 
                                    Split-Dalmácia (Splitsko-Dalmatinska)
                                 
                              
                                    —
                                 
                                 
                                    Zágráb”